বিভক্ত ঢাকা সিটি করপোরেশনের দু’জন প্রশাসক নিয়োগ দেয়া হয় ৩ ডিসেম্বর ২০১১। এর মধ্যে ঢাকা দক্ষিণে প্রাথমিক ও গণশিক্ষা মন্ত্রণালয়ের অতিরিক্ত সচিব মো: খলিলুর রহমানকে এবং ঢাকা উত্তরে জনশক্তি রফতানি ও কর্মসংস্থান ব্যুরোর মহাপরিচালক খোরশেদ আলম চৌধুরীকে প্রশাসক নিয়োগ দেয়া হয়। সরকারের তরফ থেকে জনগণের সুযোগ-সুবিধার কথা বলা হলেও কার্যত রাজনৈতিক অভিসন্ধির কারণকেই দায়ী করেন অভিজ্ঞ মহল।